สวัสดีค่ะ พอดีว่าปรึกษาโรคเบาหวานของพ่อค่ะ เป็นเบาหวานชนิดต้องฉีดอินซูลินที่ท้องค่ะ ตอนนี้มีอาการเส้นประสาทอักเสบที่ต้นขาค่ะ และบางครั้งก็มีอาการน้ำตาลต่ำบ่อยครั้ง และเคยน้ำตาลสูงจนต้องเข้าโรงพยาบาลค่ะ อาการเส้นประสาทอักเสบที่ต้นขา มักเป็นตอนกลางคืนและเมื่ออากาศเย็นค่ะ ถ้าเจ็บมากๆมักมีอาการกระตุกที่ขา วิตกกังวล ใจสั่น กระวนกระวายนอนไม่หลับค่ะ ส่วนอาการเวียนหัวเป็นตลอดทั้งวันค่ะ อาการเหล่านี้เป็นมาเกือบ 3 เดือนแล้วค่ะ เลยอยากรู้ว่ามีวิธีช่วยลดอาการเหล่านี้ใหมคะ และอาการเวียนหัวพอมีวิธีทำให้หายใหมคะ วิธีปฏิบัติตัวค่ะขอบค่ะ
สวัสดีค่ะ เรื่องระดับน้ำตาลที่สูงและต่ำสลับไปมา สาเหตุหลักคือ การรับประทานอาหารค่ะ ดังนั้นในผู้ป่วยเบาหวานที่มีปัญหาคุมน้ำตาลไม่ได้ แพทย์จะแนะนำให้ตรวจน้ำตาลปลายนิ้วเป็นประจำ ร่วมกับการจดบันทึกอาหารที่รับประทานในแต่ละมื้อ รวมถึงของว่างระหว่างวัน เพื่อให้ทราบว่า อาหารชนิดใดที่ทำให้ระดั[น้ำตาลเปลี่ยนแปลง และจะได้ปรับเปลี่ยนการรับประทานอาหารได้อย่างเหมาะสมอาการเส้นประสาทอักเสบที่ขา อาจเกิดจากโรคเบาหวานได้ค่ะ โดยเฉพาะหากเป็นมาระยะเวลานาน และยังควบคุมระดับน้ำตาลไม่ได้ ดังนั้นแนะนำให้ควบคุมระดับน้ำตาลในเลือดให้ได้เป้าหมาย ระหว่างนี้ แนะนำให้แจ้งแพทย์ที่ดูแลเพื่อให้ยาที่ช่วยบรรเทาอาการที่เกิดขึ้นนะคะส่วนอาการเวียนหัวอาการเวียนหัว มึนศีรษะ เกิดได้จากหลายสาเหตุ ได้แก่-ความผิดปกติของหูชั้นใน ซึ่งเป็นสาเหตุที่พบบ่อยในผู้ป่วยที่มีอาการเวียนศีรษะ เช่น โรคหินปูนในหูชั้นในเคลื่อน (BPPV) โรคประสาทหูชั้นในอักเสบ (Labyrinthitis) โรคนำ้ในหูไม่เท่ากัน (Meniere’s disease) เป็นต้น- ความดันโลหิตต่ำ อาจเกิดจากการเปลี่ยนท่าทางรวดเร็ว การสูญเสียน้ำออกจากร่างกาย เช่น ท้องเสีย อาเจียนมาก เป็นต้น นอกจากนี้อาจมีสาเหตุมาจากโรคหัวใจ ภาวะการติดเชื้อต่างๆ-โรคไมเกรน : บางคนจะมีอาการปวดศีรษะร่วมกับอาการเวียนหัวได้-โรคเกี่ยวกับระบบประสาทและสมอง ซึ่งอาจมีสาเหตุจากการบาดเจ็บ, เนื้องอก, การติดเชื้อ, เส้นเลือดในสมองผิดปกติ เป็นต้น-ภาวะอื่นๆ เช่น เครียด ยาบางชนิด โรคโลหิตจาง ภาวะน้ำตาลในเลือดต่ำ เป็นต้นแนะนำ ว่า ขณะที่พ่อมีอาการเวียนหัวให้เจาะเลือดตรวจระดับน้ำตาลปลายนิ้ว หากมีระดับน้ำตาลที่น้อยกว่า 70 mg% แนะนำให้ดื่มน้ำหวาน 1แก้ว แล้วรอดูอาการว่าดีขึ้นหรือไม่แต่หากไม่มีภาวะน้ำตาลในเลือดที่ต่ำ ขณะที่เวียนหัวแนะนำให้เคลื่อนไหวร่างกายช้าลง นอนหลับพักผ่อนให้เพียงพอ หากอาการไม่ดีขึ้น แนะนำให้พบแพทย์เพื่อตรวจวินิจฉัยและรับการรักษาที่เหมาะสมต่อไปค่ะ